Subject: märgukiri
From: "[email-masked]" <[email-masked]>
To: "KM Info" <[email-masked]>
Date: Tue, 25 Mar 2025 11:54:19 +0200

Lp Kaitseminister Hanno Pevkur

Kõigepealt meenutan, et minuni ei ole jõudnud Teile 25. jaanuaril saadetud kirjale vastust. Mõistan Teie  koormust ja vastutust praegusel äreval ajal. Praegune pöördumine on järg esimesele kirjale, sest sündmused sündimuse teemal  jätkuvad. Selle tõendiks on lisatud Riigikogu Sotsiaalkomisjoni protokoll.  Käeolevalt  palun vastata neljale  küsimusele:

1. Kas Põhiseaduse  preambul on kohustuslik Teile ja  Teie juhitavale ministeeriumile? Alamaktid, mis konkretiseerivad Teie ministeeriumi kohustusi, on ju allutatud Põhiseadusele, mida korduvalt rõhutas õiguskantsler Eerik-Juhan Truuväli.

2. Kui Riigikohtu seisukoha järgi on sündimus Riigikogu ja Valitsuse pädevuses, kas sellest ei tulene, et see on ka Teie kui Valitsuse liikme vastutusel?

3. Toompea Haridusseminari töökoosolekul 13. juunil 2019 Riigikogus selle liikmete ja  rahvastikuministri osalusel leiti vajalikuks:   Igal institutsioonil on rahvastikutaastes oma roll, mida peaks tasakaalustama, reguleerima ja koordineerima rahvastikuminister. Rahvastikutaaste  kohustus sisse viia ministeeriumide ja omavalitsuste põhimäärustesse. Et rahvastikuministri institutsioon on vahepealsetel aastatel kaotsi läinud, siis kas oleks võimalik täiendada kaitseministeeriumi   põhimäärust nagu teistegi ministeeriumide omi  rahvastikutaaste ülesandega?  Või ei ole vaja seda teha? 

4. Üheksa aastat tagasi, kui justiitsministriks oli Urmas Reinsalu,  töötasime kantsler Norman Aasaga  välja asekantslerite rahvastikuseminari kavandi (lisatud). See jäi pooleli, sest   Norman Aas läks teisele tööle. Kas peate vajalikuks  kava täiendada ja  ellu viia?

Soovin Teile jõudu Teie raskes töös 

 Jaak Uibu, D.Sc.

[email-masked] <mailto:[email-masked]>